ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๑๑๕ กิโลโวลต์

จากสถานีไฟฟ้าย่อยหนองบัวลำภู ไปยังสถานีไฟฟ้าย่อยเลย

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยหนองบัวลำภู จังหวัดหนองบัวลำภู ไปยังสถานีไฟฟ้าย่อยเลย จังหวัดเลย

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกแนวสำหรับก่อสร้างสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยหนองบัวลำภูไปยังสถานีไฟฟ้าย่อยเลย โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

๑. จังหวัดหนองบัวลำภู

(๑) อำเภอนาวัง ตำบลวังทอง ตำบลวังปลาป้อม ตำบลนาแก ตำบลนาเหล่าตำบลเทพคีรี

(๒) อำเภอนากลาง              ตำบลอุทัยสวรรค์ ตำบลฝั่งแดง ตำบลด่านช้าง ตำบลนากลาง ตำบลกุดแห่ ตำบลกุดดินจี่ ตำบลดงสวรรค์ ตำบลเก่ากลอย

(๓) อำเภอเมืองหนองบัวลำภู ตำบลนาคำไฮ ตำบลหนองสวรรค์ ตำบลโพธิ์ชัย ตำบลหนองภัยศูนย์ ตำบลกุดจิก ตำบลลำภู

๒. จังหวัดเลย

(๑) อำเภอเมืองเลย             ตำบลนาโป่ง ตำบลนาดินดำ

(๒) อำเภอวังสะพุง              ตำบลปากปวน ตำบลผาน้อย ตำบลวังสะพุง ตำบลศรีสงคราม ตำบลหนองหญ้าปล้อง

(๓) กิ่งอำเภอเอราวัณ           ตำบลเอราวัณ ตำบลผาอินทร์แปลง
ตำบลผาสามยอด ตำบลทรัพย์ไพวัลย์

(๔) อำเภอนาด้วง                ตำบลท่าสวรรค์

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๑๙ กุมภาพันธ์ พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย